CELEX: 62016CN0524
Language: bg
Date: 2016-10-12 00:00:00
Title: Дело C-524/16: Преюдициално запитване от Corte dei Conti (Италия), постъпило на 12 октомври 2016 г. — Istituto Nazionale della Previdenza Sociale/Francesco Faggiano

16.1.2017   
            
            
               BG
            
            
               Официален вестник на Европейския съюз
            
            
               C 14/19
            
         Преюдициално запитване от Corte dei Conti (Италия), постъпило на 12 октомври 2016 г. — Istituto Nazionale della Previdenza Sociale/Francesco Faggiano
   (Дело C-524/16)
   (2017/C 014/25)
   Език на производството: италиански
   
      Запитваща юрисдикция
   
   Corte dei Conti
   
      Страни в главното производство
   
   
      Жалбоподател: Istituto Nazionale della Previdenza Sociale
   
      Ответник: Francesco Faggiano
   
      Преюдициални въпроси
   
   
               1)
            
            
               Трябва ли общностната правна уредба, установена с Регламент (ЕИО) № 1408/1971 на Съвета от 14 юни 1971 г. (1) и с Регламент (ЕО) № 1606/1998 на Съвета от 29 юни 1998 г. (2), да се тълкува в смисъл, че изключва възможността лицето, което вече получава пенсия, да поиска сумиране на осигурителни вноски, направени в различни пенсионни схеми, по-конкретно в държавата, чийто гражданин е, и в друга държава — членка на Европейския съюз?
            
         
               2)
            
            
               Допуска ли член 49, параграф 1, буква б), подточка ii) от Регламент (ЕИО) № 1408/1971 на Съвета от 14 юни 1971 г. национална правна уредба като италианската правна уредба, установена с член 71 от Закон № 388 от 23 декември 2000 г., съгласно която искането за сумиране на осигурителни вноски, направени в различни пенсионни схеми, в частност в държавата, чийто гражданин е заинтересованото лице, и в друга държава — членка на Европейския съюз, може да се подава само от лицата, които още не са придобили право на пенсия в нито една социалноосигурителна схема?
            
         
      (1)  Регламент (ЕИО) № 1408/71 на Съвета от 14 юни 1971 година за прилагането на схеми за социално осигуряване на заети лица и членове на техните семейства, които се движат в рамките на Общността (OB L 149, 1971 г., стр. 2; Специално издание на български език, 2007 г., глава 5, том 1, стр. 26 и поправка в ОВ L 32, 6.2.2008 г., стр. 31).
   
      (2)  Регламент (ЕО) № 1606/98 на Съвета от 29 юни 1998 година за изменение на Регламент (ЕИО) № 1408/71 за прилагането на схеми за социално осигуряване на заети лица, самостоятелно заети лица и членове на техните семейства, които се движат в рамките на Общността и на Регламент (ЕИО) № 574/72 за определяне на процедурата за прилагане на Регламент (ЕИО) № 1408/71 с цел да разшири тяхното прилагане и по отношение на специалните схеми за държавни служители (OB L 209, 1998 г., стр. 1; Специално издание на български език, 2007 г., глава 5, том 5, стр. 76).